Spoštovani profesorji, dijaki in drugi delavci naše šole!

Na naši šoli letos že tretje leto poteka akcija zbiranja starega papirja. Slogan akcije je:

» Vsak si zasluži novo priložnost, prav tako tudi star papir«.

Prosimo vas, da nam pomagate pri zbiranju starega papirja in pripomorete k uspešni akciji. Vsak kos papirja šteje! Cilj te akcije je ozaveščati ljudi o pravilnem ravnanju z odpadki in pomenu ločenega zbiranja odpadkov. Z akcijo bi prihranili veliko dreves, čiste vode, denarja in bi s tem posledično manj onesnaževali okolje. Z zbranimi finančnimi sredstvi nam boste pomagali uresničiti dobro idejo (varovanje narave in pomoč sočloveku). Akcija bo potekala od 24. 11. 2014 do 24. aprila 2015. Pričakujemo, da se boste odzvali na to akcijo, saj verjamemo, da ima vsak doma nekaj neuporabnega odpadnega papirja. Prav tako želimo zbrati vsak košček odpadnega papirja na šoli. Papir dajete v posebne škatle v učilnicah, kabinetih in zbornici.

Če potrebujete še kakšno informacijo se obrnite na dijake 1. in 2. NT. Že v naprej se vam zahvaljujemo za vašo pomoč.

Lep pozdrav!

Prijatelji narave